**ԵԶՐԱԿԱՑՈՒԹՅՈՒՆ**

Աբովյան քաղաքի Երևանյան փողոցի թիվ 1/102 հասցեում գտնվող Կորյուն Անդրեասյանին սեփականության իրավունքով պատկանող հողամասի ուսումնասիրությունից պարզվել է, որ համայնքային սեփկանություն հանդիսացող Աբովյան քաղաքի Երևանյան փողոցի թիվ 1/100/2 հասցեում գտնվող 29.3 քառակուսի մետր մակերեսով օտարվող հողամասը սահմանակից է ընդլայնվող հողամասին, ինչպես նաև Աբովյան քաղաքի Երևանյան փողոցի թիվ 1/100/1 հողամասին, որը սեփականության իրավունքով նույնպես պատկանում է Կորյուն Անդրեասյանին (հիմք՝ N 28092020-07-0137 վկայական)։
Ուսումնասիրությունից պարզվել է նաև որ օտարվող հողամասը իր դիրքից, ռելիեֆից կամ չափերից ելնելով՝ քաղաքաշինական նորմերին համապատասխան, կարող է օգտագործվել բացառապես ընդլայնվող հողամասի վրա գտնվող կառույցների սպասարկման կամ դրանց վերակառուցման, արդիականացման և բարեկարգման աշխատանքների իրականացման նպատակով, ինչպես նաև օտարվող հողամասը արտաքին պարագծով՝ 60 տոկոսից ավել պարփակված է ընդլայնվող հողամասով և Կորյուն Անդրեասյանին սեփականության իրավունքով պատկանող Աբովյան քաղաքի Երևանյան փողոցի թիվ 1/100/1 հողամասով:
Նշված հողամասը հնարավոր չէ որպես առանձին գույքային միավոր օտարել աճուրդային կարգով:

**Աբովյանի համայնքապետարանի
աշխատակազմի քաղաքաշինության
բաժնի պետ՝ ――――――――――― Տ. Ղազարյան**

**Աբովյանի համայնքապետարանի
աշխատակազմի քաղաքաշինության
բաժնի 1-ին կարգի մասնագետ ―――――――――――――― Ա.Խաչատրյան**

«08» հուլիսի 2021թ.